[pic] | EUROOPA ÜHENDUSTE KOMISJON |

Brüssel 29.5.2008

KOM(2008) 327 lõplik

KOMISJONI ARUANNE

Komisjoni aastaaruanne tagatisfondi ja selle juhtimise kohta 2007. aastal {SEK(2008)1938}

KOMISJONI ARUANNE

Komisjoni aastaaruanne tagatisfondi ja selle juhtimise kohta 2007. aastal{SEK(2008) 1938}

SISUKORD

1. Õiguslik alus 3

2. Fondi rahaline seis 31. detsembril 2007 4

2.1 Finantsanalüüs 4

2.2 Raamatupidamisaruannete esitamine 5

2.3 Tagatisfondi eelkonsolideeritud finantsaruanne 31. detsembri 2007. aasta seisuga 5

2.3.1 Tagatisfondi eelkonsolideeritud bilanss 6

2.3.2 Tagatisfondi eelkonsolideeritud majandustulemuste aruanne 9

3. Maksed fondi või fondist 11

3.1. Õiguslik alus maksete tegemiseks üldeelarvest tagatisfondi 11

3.2. Eelarveaasta jooksul üldeelarvest või üldeelarvesse tehtavad maksed 11

3.3. Intressid fondi likviidsete varade investeeringutelt 11

3.4. Laenu tagasisaamine kohustusi mittetäitvatelt võlgnikelt 12

4. Fondi kohustused 13

4.1. Maksekohustuste täitmatajätmisest tulenevad maksed 13

4.2. EIP tasu 13

1. Õiguslik alus

Välistegevuse tagatisfond (edaspidi „fond“) moodustati nõukogu 31. oktoobri 1994. aasta määrusega (EÜ, Euratom) nr 2728/94 (edaspidi „määrus“), et tasuda ühenduse võlausaldajaile juhul, kui laenusaaja ei maksa tagasi ühenduse antud või tagatud laenu (EÜT L 293, 12.11.1994, lk 1). Määrust on muudetud nõukogu 25. mai 1999. aasta määrusega (EÜ, Euratom) nr 1149/99 (EÜT L 139, 2.6.1999, lk 1) ja nõukogu 22. detsembri 2004. aasta määrusega (EÜ, Euratom) nr 2273/2004 (ELT L 396, 31.12.2004, lk 28) ning viimati muudeti seda nõukogu 30. jaanuari 2007. aasta määrusega (EÜ, Euratom) nr 89/2007 (ELT L 22, 31.1.2007, lk 1) (edaspidi „muudetud määrus“). Vastavalt kõnealuse määruse artiklile 6 usaldas komisjon ühenduse ja Euroopa Investeerimispanga (EIP) vahel 23. novembril 1994. aastal Brüsselis ja 25. novembril 1994. aastal Luxembourgis sõlmitud lepinguga (edaspidi „leping”) fondi finantsjuhtimise EIPle.

Lepingu artikli 8 lõike 2 kohaselt peab pank iga aasta 1. märtsiks esitama komisjonile fondi tegevuse ja juhtimise aruande, sh fondi eelmise aasta tulude ja kulude aruande („finantstulemuste selgitus”) ning fondi eelmise aasta finantsaruande („fondi rahalise seisu aruanne”). Täpsem teave 2007. aastat käsitleva aruande kohta on esitatud komisjoni personali töödokumendi 2. jaos (edaspidi „lisa”)[1].

Lisaks peab komisjon muudetud määruse artikli 7 kohaselt saatma iga aasta 31. maiks Euroopa Parlamendile, nõukogule ja kontrollikojale fondi eelmise finantsaasta finants- ja juhtimisaruande.

2. Fondi rahaline seis 31. detsembril 2007

2.1 Finantsanalüüs

Fondi rahaline seis esitatakse 2007. aruandeaasta lõpus vastavalt rahvusvahelistele finantsaruandlusstandarditele (IFRS). Fondi kogusumma oli 1 152 973 945,02 eurot (vt lisa 3. jagu: Fondi rahalise seisu aruanne 31. detsembril 2007, esitanud EIP). See summa sisaldab alates fondi moodustamisest:

eelarvemakseid fondi; | + 2 799 914 500,00 EUR |

kumuleeruvat iga-aastast puhastulu; | + 628 715 763,42 EUR |

fondist tehtud selliste maksete hüvitamist, mis tulenevad maksekohustuste täitmatajätmisest; | + 575 673 913,77 EUR |

maha on arvatud EIP haldustasud, mis vastavad 2008. aastal tehtavatele maksetele; | - 678 951,39 EUR |

hilinenud tagasimaksetelt 2002. aastal võetud komisjonitasu; | + EUR 5 090 662,91 |

IFRSi kasutuselevõtuga seoses tehtud parandust fondi portfelli hinnangus (vt lisa 3. jagu: Tagatisfondi bilansi kohustused, kirje „Reservid” ); | - 3 627 413,49 EUR |

maha on arvatud nõuded fondi vahenditele; | - EUR 477 860 856,19 |

fondi ülejäägi järjestikuseid tagasimakseid eelarvesse; | - 1 775 870 000,00 EUR |

2005. aastal eelarvesse tehtud tagasimakset, mis moodustas 1. mai 2004. aasta seisuga 9 % kümne uue liikmesriigiga seotud laenujäägist (vt fondi määruse 2004. aasta muudatus, 1. jagu); | - 338 831 402,07 EUR |

2007. aastal eelarvesse tehtud tagasimakset, mis moodustas 1. jaanuari 2007. aasta seisuga 9 % kõnealusel kuupäeval ELiga ühinenud Bulgaaria ja Rumeeniaga seotud laenujäägist (vt fondi määruse 2004. aasta muudatus, 1. jagu); | - 260 940 124,72 EUR |

Fondi rahaline seis 31. detsembril 2007 | 1 152 973 945,02 EUR |

Pärast seda, kui arvati maha viitvõlad (708 901,39 eurot, millest 678 951,39 eurot oli haldustasu (EIP tasu)) ja 2007. aasta jääk 2008. aasta eelarvesse (125 750 000,00 eurot),[2] oli fondi netobilanss (fondi vahendid) 31. detsembril 2007. aastal kokku 1 026 515 043,63 eurot.

Muudetud määruse artiklis 3[3] on nõutud, et fondi vahendid peavad jõudma vajalikule tasemele (sihtsumma), milleks on määratud 9 % iga toiminguga seotud kohustuste kogusummast põhikapitali osas, millele lisandub tasumisele kuuluv maksmata intress.

31. detsembri 2007. aasta seisuga oli kolmandate riikide tagastamata laenu- ja tagatistehingute ning kogunenud intressi kogusumma 12 427 584 330,13 eurot, millest kogunenud intress moodustas 125 845 866,67 eurot. Fondi vahendite (1 026 515 043,63 eurot) ja kapitalikohustuste suhe (muudetud määruses määratletud tähenduses) oli 8,26 %. Kuna see on põhikapitaliga seotud kohustuste kogusumma osas kehtestatud 9%-lisest sihtsummast väiksem (ümardatud summa 1 118,48 miljonit eurot), tuleb vastavalt 2007. aastal muudetud määruse artikli 2 teisele lõikele teha Euroopa Liidu üldeelarvest tagasimakse fondi. 2008. aastal tuleb 2009. aasta esialgsesse eelarveprojekti kanda 91 960 000,00 eurot.

31. detsembril 2006. aastal moodustasid tagastamata laenu- ja tagatistehingud ning Bulgaariale ja Rumeeniale antud laenudelt kogunenud intressid 2 899 334 719,06 eurot. Kuna kõnealused riigid said 1. jaanuaril 2007 Euroopa Liidu liikmeks, maksti seejärel vastavalt muudetud määrusele 14. veebruaril 2007 eelarvesse tagasi 260 940 124,72 eurot.

2.2 Raamatupidamisaruannete esitamine

Komisjon on otsustanud esitada oma raamatupidamisaruanded rahvusvaheliste avaliku sektori raamatupidamise standardite (IPSAS) ja rahvusvaheliste finantsaruandlusstandardite (IFRS) põhimõtetel põhinevate uute raamatupidamiseeskirjade kohaselt ja seepärast on ka fondi eelkonsolideeritud finantsaruanded koostatud nende põhimõtete kohaselt, nii nagu lisas on selgitatud.

2.3 Tagatisfondi eelkonsolideeritud finantsaruanne 31. detsembri 2007. aasta seisuga

Eelnevalt konsolideeritud bilansi kogusumma on 1 153 957 868,29 eurot. See sisaldab fondi kogusummat, millele lisanduvad fondi poolt tagatud võlad ja intressilaekumised hilinenud maksetelt ning muud laekumised, et koostada fondile aasta lõpus kõik raamatupidamisaruanded nii, et need oleksid konsolideeritud ELi konsolideeritud bilansiga.

Olulisemaid muudatusi raamatupidamisaruannete esitamises selgitatakse märkustes, et võrrelda näitajaid lisas esitatud EIP finantsaruandega (punkt 3.2).

2.3.1 Tagatisfondi eelkonsolideeritud bilanss

Bilanss: varad (eurodes) | 2007 | 2006 |

Käibevara |

Lühiajalised nõuded | 983 923,27 | 1 099 797,60 |

Muud | 983 923,27 | 1 099 797,60 |

Lühiajalised investeeringud | 903 713 224,50 | 939 964 332,03 |

Likviidsed varad - kulud | 893 521 021,50 | 909 631 292,30 |

Likviidsed varad – kindlustusmatemaatilised erinevused | -5 928 251,48 | -7 298 412,75 |

Likviidsed varad – õiglase väärtuse korrigeerimine | -3 895 732,16 | 14 654 734,60 |

Likviidsed varad - viitlaekumised | 20 016 186,64 | 22 976 717,60 |

Likviidsed varad – väärtuse vähenemine |

Raha ja raha ekvivalendid | 249 260 720,52 | 439 733 359,86 |

Arveldusarved | 1 232 834,25 | 1 158 007,44 |

Lühiajalised tähtajalised hoiused – nominaalne | 246 600 000,00 | 436 500 000,00 |

Lühiajalistelt hoiustelt kogunenud intressid | 1 427 886,27 | 2 075 352,42 |

Muud raha ekvivalendid - kulud |

Muudelt raha ekvivalentidelt kogunenud intressid |

Käibevara kokku | 1 153 957 868,29 | 1 380 797 489,49 |

KOKKU | 1 153 957 868,29 | 1 380 797 489,49 |

Bilanss: kohustused (eurodes) | 2007 | 2006 |

A. OMAKAPITAL |

Kapital (tagatisfond) | 424 272 973,21 | 685 213 097,93 |

Eelarvest sooritatud maksed | 390 982 973,21 | 559 463 097,93 |

(eelarvesse makstavad jäägid) | 33 290 000,00 | 125 750 000,00 |

Reservid | -3 627 413,49 | 14 996 561,86 |

Kohaldatakse esmakordselt – Õiglase väärtuse reserv | 268 318,67 | 341 827,26 |

Likviidsete varade õiglase väärtuse muutumine | -3 895 732,16 | 14 654 734,60 |

Kumuleerunud ülejääk / puudujääk | 679 821 791,09 | 627 856 153,68 |

Eelnenud perioodide tulem | 679 821 791,09 | 627 856 153,68 |

Eelarveaasta tulem | 52 761 227,92 | 51 965 637,41 |

Omakapital kokku | 1 153 228 578,73 | 1 380 031 450,88 |

B. LÜHIAJALISED KOHUSTUSED |

Kreditoorne võlgnevus | 729 289,56 | 766 038,61 |

Muud | 729 289,56 | 766 038,61 |

Lühiajalised kohustused kokku | 766 038,61 |

KOKKU | 1 153 957 868,29 | 1 380 797 489,49 |

Märkused bilansi kohta:

- Kirje „lühiajalised nõuded – muu” tähistab nõudeid fondi vahenditele. See summa hõlmab kapitali, intresse ja trahve, mis makstakse ühenduse eelarvesse pärast seda, kui fond on sekkunud seoses tagatise kasutamisega.

- Omakapitali kirje „kumuleerunud ülejääk” ja lisa punktis 3.3 esitatud fondi rahalise seisu aruande vaheline erinevus tuleneb nõuete ja trahvide järjestikustest tagasimaksetest fondi.

- Kirje „kreditoorne võlgnevus – muu” hõlmab 2007. aastal EIP haldustasu, auditeerimistasusid, kontode sulgemisest kogunenud auditeerimistasusid ning fondile makstavate trahvide tasumisest tulenevalt EIPle makstavaid tagastustasusid.

2.3.2 Tagatisfondi eelkonsolideeritud majandustulemuste aruanne

Tagatisfond – konsolideeritud majandustulemuste aruanne (eurodes) | 2007 | 2006 |

Tulu finantstehingutest | 53 711 135,24 | 52 981 320,04 |

Intressitulu |

Intressitulu rahalt ja raha ekvivalentidelt | 10 018 308,25 | 11 443 127,48 |

Intressitulu likviidsetelt varadelt | 40 792 525,60 | 41 538 192,56 |

Muu intressitulu |

Kasum vahetuskursi muutustest |

Realiseeritud kasum likviidsete varade müügist | 2 900 301,39 |

Likviidsete varade väärtuse langusest tingitud kahjumi vähenemine |

Muu tulu finantstehingutest |

Finantstehingute kulud | -949 907,32 | -1 015 682,63 |

Intressikulu |

Intressikulu rahalt ja raha ekvivalentidelt |

Kahjum vahetuskursi muutustest | -115 874,33 | -128 000,52 |

Realiseeritud kahjum likviidsete varade müügist |

Likviidsete varade väärtuse langusest tingitud kahjum |

Muud finantskulud | -834 032,99 | -887 682,11 |

Millest: haldustasud | -835 014,05 | -714 719,38 |

ÜLEJÄÄK MUUST TEGEVUSEST KUI PÕHITEGEVUS | 52 761 227,92 | 51 965 637,41 |

ÜLEJÄÄK PÕHITEGEVUSEST |

Erakorraline kasum |

Erakorraline kahjum |

ÜLEJÄÄK ERAKORRALISTEST KIRJETEST |

EELARVEAASTA TULEM | 52 761 227,92 | 51 965 637,41 |

Märkus eelkonsolideeritud majandustulemuste aruande kohta

Kirje „muud finantskulud” hõlmab EIP haldustasu, auditeerimistasusid, kontode sulgemisest kogunenud auditeerimistasusid ning seni fondile maksmata trahvide tasumisest tulenevalt EIPle makstavaid tagastustasusid.

3. Maksed fondi või fondist

3.1. Õiguslik alus maksete tegemiseks üldeelarvest tagatisfondi

Vastavalt muudetud määrusele nr 2728/94 toimub tagatisfondi (edaspidi „fond”) rahastamine uue rahastamise korra alusel. Selle süsteemi peamine eelis on lihtsad ja kindlad eelarvenõuded, kuna kõik tagatud tehingud (EIP, makromajandusliku finantsabi ja Euratomi laenud) on teada ja nende suhtes kohaldatakse sama eeskirja, st sihtsumma on 9% laenu- ja laenutagatiste summast.

Vastavalt Euroopa Parlamendi, nõukogu ja komisjoni institutsioonidevahelisele kokkuleppele eelarvedistsipliini ja usaldusväärse finantsjuhtimise kohta[4] toimub fondi rahastamine eelarverubriiki 4 („Välissuhted”) kuuluva eelarverea kaudu.

3.2. Eelarveaasta jooksul üldeelarvest või üldeelarvesse tehtavad maksed

Nõukogu võttis 30. jaanuaril 2007 vastu määruse nr 2728/94 muudatuse. Selle muudatuse peamine eesmärk on tõhustada eelarvevahendite kasutamist nii, et fondi rahastatakse tagatisega laenude tagasimaksmata summade alusel.

31.12.2006 seisuga maksmisele kuuluvate tagatud tehingute (11 025,07 miljonit eurot) alusel lisati 2006. aasta jääk 125,75 miljonit eurot Euroopa Liidu 2008. aasta üldeelarve tulude eelarvestuse erirubriiki. See summa kanti fondist ühe tehinguga eelarvesse 31.01.2008. Sellise ülejäägi teke on erandlik, kuna on peamiselt tingitud sellest, et esimest korda kasutati uut rahastamismehhanismi, milles võetakse arvesse eelmisel aastal tegelikult antud laenude summat.

3.3. Intressid fondi likviidsete varade investeeringutelt

Fondi likviidsed varad investeeritakse vastavalt ühenduse/EIP 23.–25. novembri 1994. aasta lepingu lisas sätestatud juhtimispõhimõtetele, mida on muudetud 17.–23. septembri 1996. aasta 1. täiendava lepingu ja 26. aprilli–8. mai 2002. aasta 2. täiendava lepinguga. Üks kolmandik fondi investeeringutest peab olema lühiajaline (kuni aasta). Selliste investeeringute hulka kuuluvad muutuva intressimääraga väärtpaberid sõltumata tähtajast ja püsiva intressimääraga väärtpaberid, mille tähtaja lõpuni on jäänud kuni aasta, sõltumata algsest tähtajast. Seda tehti seetõttu, et püsiva intressimääraga väärtpaberite nominaalväärtusest makstakse tähtaja lõppedes välja 100 %, samas kui muutuva intressimääraga väärtpabereid saab igal ajal müüa 100 %-le lähedase hinnaga, sõltumata järelejäänud tähtajast. Selleks et hoida tasakaalu vajaliku likviidsusega erinevate vahendite vahel, hoitakse neist vähemalt 18 % (fondi kahekordne varustamismäär) rahaliste investeeringute, eriti pangahoiustena.

2007. aasta lõpuks saavutati 2005. aastal määratletud portfelli sihtstruktuur, st kahe- kuni kümneaastase lõpptähtajaga investeeringud jaotusid võrdselt.

2007. aastal oli portfelli tootlus 3,099 %.

Portfelli tootlus osutus võrdlusnäitajatest veidi halvemaks (üksikasju vt lisa punkt 1.5 „Tootlus”). 2007. aasta lõpus oli vastav näitaja võrdlusnäitajast 16,5 baaspunkti madalam. Selline tulemus on tingitud riskantsete hüpoteeklaenude kriisist, mis suurendas märgatavalt turgude ebastabiilsust ning eelkõige suurenes oluliselt laenude hinnavahe, mistõttu tagatisfondi portfelli tootlus oli võrdlusnäitajast halvem. Fondi tootlus oli eriti halb 2007. aasta juulis–novembris, mil riskantsete hüpoteeklaenude kriis avaldas mõju võrdlusindeksiga hõlmamata Ida-Euroopa võlakirjade ja tagatud võlakirjade turu investeeringutele. 2007. aasta detsembri oodatust parem tulemus aitas vähese tootluse osaliselt tasakaalustada.

Komisjoni ja EIP vahel on kokku lepitud pankade nimekiri, kellel on lubatud hoiuseid vastu võtta. Algset nimekirja on pankade reitingumuutusi arvestades korrapäraselt läbi vaadatud. Neil kõikidel on vähemalt kas reitinguagentuuri Moody’s pikaajaliste investeeringute reiting A1 ja lühiajaliste investeeringute reiting P1 või samaväärne Standard & Poor’si või Fitch’i reiting. Neisse pankadesse tehtud investeeringute kohta kehtivad eeskirjad, millega tagatakse konkurentsivõimeline tasuvus ning välditakse liigset riski koondumist.

2007. aastal moodustas intressitulu sularahalt ja sularahaekvivalentidelt, fondi jooksevkontodelt ja väärtpaberite kontodelt 53 711 135,24 eurot, mis jaguneb järgmiselt:

- hoiused ja jooksevkontod : 10 018 308,25 eurot; 31. detsembri 2007. aasta seis, milles on arvesse võetud 2006. aasta pangahoiuste intressid (10 614 035,07 eurot) ja kogunenud intressi muutused (647 466,15 eurot). Jooksevkontod moodustasid 51 739,33 eurot, mille hulka kuulub jooksevkontodel registreeritud intress.

- väärtpaberiportfell: 40 792 525,60 eurot; selles summas sisaldub 31. detsembriks 2007 kogunenud 44 712 208,37 euro suurune intress väärtpaberitelt ning 2 960 531,24 euro väärtuses kogunenud intressi muutusi. Intress väärtpaberitelt on saadud väärtpaberi vormis investeeringutelt, mis on tehtud vastavalt põhimõtetele, mis on kehtestatud lepinguga, millega EIP on volitatud haldama fondi likviidset vara. Sellest arvust tuleb aga lahutada aasta jooksul raamatupidamisarvestusse kantud 959 151,53 eurot, mis on kirjendatud soetamishinna ja tagasiostmisväärtuse vahelise erinevusena, mis jagatakse pro rata temporis põhimõttel väärtpaberite tähtaja lõpuni jääva ajaga (vastab kasumiaruande kirjele „Ülekurss”).

Saadud intress on kantud eelarveaasta tulude hulka.

3.4. Laenu tagasisaamine kohustusi mittetäitvatelt võlgnikelt

2007. aastal ei saadud laenu tagasi. Fondil on tagasi saada 1 448 433,33 USA dollari suurune summa maksmata leppetrahvi viiviseid.

4. Fondi kohustused

4.1. Maksekohustuste täitmatajätmisest tulenevad maksed

2007. aastal ei olnud fondil maksekohustuste mittetäitmisest tulenevaid makseid.

4.2. EIP tasu

26. aprillil ja 8. mail 2002. aastal sõlmitud teises täiendavas lepingus on sätestatud, et panga tasu määramisel rakendatakse fondi varade vastavate osade suhtes järk-järgult vähenevaid komisjonitasu aastamäärasid. Tasu arvestatakse fondi varade keskmiselt väärtuselt.

Panga 2007. aasta tasu suuruseks kinnitati 678 951,39 eurot, mis kanti ka kasumiaruandesse ja hilinenud laekumistena (kohustused) bilanssi. Tasu maksti EIPle 2008. aasta veebruaris.

[1] SEK(2007)

[2] 125 750 000,00 eurot maksti 31. jaanuaril 2008 tagasi Euroopa Liidu üldeelarvesse, nagu on ette nähtud muudetud määruse artikli 2 kolmanda lõiguga.

[3] Muudetud määruses on sätestatud, et läbirääkijariikide kasuks tehtud tehingutel, millel on fondi tagatis, säilib ühenduse tagatis ka pärast ühinemiskuupäeva. Pärast seda kuupäeva ei käsitata neid siiski enam ühenduse välistegevusena, mistõttu need kaetakse otse Euroopa Liidu üldeelarvest, mitte enam fondist.

[4] ELT C 139, 14.06.2006, lk 1.